Estatua d'a Libertat

A Estatua d'a Libertat u «Libertat iluminando a lo mundo» (en anglés Statue of Liberty y Liberty Enlightening the World, respectivament y en francés La Liberté éclairant le monde)) ye un d'os molimentos mas famosos de Nueva York, d'os Estaus Unius y de tot o mundo. Ye situata en Nueva York, sobre a chicota isla de Liberty Island (Isla d'a Libertat), a lo sud-este de Manhattan, en a desembocadura d'o río Hudson y amán d'a isla Ellis. Estió un obsequio de Francia en o sieglo XIX por a celebración d'o centenario d'a independencia d'os Estaus Unius y un signo d'amistanza entre as dos nacions, y fue inaugurata o 28 d'octubre de 1886 con a presencia d'o, por ixas envueltas, president d'os Estaus Unius Grover Cleveland. O molimento se convirtió en un simbolo de biemplegata a los immigrants europeus que plegaban a lo nuevo continent buscando libertat y oportunidaz, ya que a sobén yera o primero que veyeban dimpués de travesar l'oceano Atlantico, asinas como un simbolo universal d'a libertat. Fue realizata por o escultor Frédéric-Auguste Bartholdi y, o incheniero francés Gustave Eiffel disenyó a estructura interna. L'arquitecto francés Eugène Viollet-le-Duc s'encargó d'a elección de l'arambre emplegato ta la construcción d'a estatua. O 15 d'octubre de 1924, fue declarata molimento nacional d'os Estaus Unius y o 15 d'octubre de 1965 se i adhibió a isla Ellis. En l'anyo 1984, fue declarata Patrimonio d'a Humanidat, por a UNESCO. En l'año 2005, recibe, chunto con a isla Ellis, un total de 4.235.595 vesitas. Mundialment, a Estatua d'a Libertat ye un d'os iconos prencipals que s'asocian a los Estaus Unius; amás de estar un molimento important d'a ciudat de Nueva York, se convirtió en un simbolo d'Estaus Unius y representa, la libertat y a emancipación respecto a la opresión. Arquitectonicament parlando, a estatua remera a lo famoso Coloso de Rodas, una d'as siet marabillas d'o mundo». Fue nominata ta las «siet nuevas marabillas d'o mundo», a on que resultó finalista. Dende o 10 de chunio de 1933, o suyo manteniment corre a cargo de l'administración Servicio de Parques Nacionals d'os Estaus Unius. Bibliografía Gschaedler, André (1992), Vérité sur la Statue de la Liberté et son Créateur, J. Do Bentzinger. ISBN 978-2-906238-26-8. Hochain, Serge (2004), Building Liberty: a statue is born, Washington D. C.: National Geographic. ISBN 0-7922-6765-6. Lemoine, Bertrand, La Statue de la liberté, Bruselas: Mardaga. ISBN 978-2-87009-260-6. Maestro, Betsy, The story of the Statue of Liberty, Spoken Arts. ISBN 0-688-08746-9. Moreno, Barry, The Statue of Liberty encyclopedia, New Line Books. ISBN 1-59764-063-8. Nobleman, Mark Tyler (2003), The Statue of Liberty, Mankato: Capstone Press. ISBN 0-7368-4703-0. Vidal, Pierre (2000), Frédéric-Auguste Bartholdi, 1834-1904: par la main, par l'esprit, París: Créations du pélican. ISBN 978-2-7191-0565-8. (1986) Liberty: the statue and the American dream, Nueva York: Summit Books. ISBN 978-0671611736. Referencias Vinclos externos Se veigan as imáchens de Commons sobre la Estatua d'a Libertat. (en) Sitio web d'o Monumento Nacional Estatua d'a Libertat. (en) Sitio web d'a Ellis Island Foundation. (en) A Estatua d'a Libertat seguntes UNESCO World Heritage.